**VABILO NA EKSKURZIJO V AVSTRIJO**

V **soboto, 31. maja 2025**, vabimo učence naše šole, ki jih zanimajo nemščina, Avstrija in življenje tam živečih koroških Slovencev, znamenite stavbe z vsega sveta, zgodovina, živalski vrt plazilcev … na enodnevno **ekskurzijo v Avstrijo na Koroško.**

**Program ekskurzije**

* Ob 6.00 se bomo zbrali na parkirišču pred gasilskim domom v Zagorju in uredili formalnosti pred začetkom ekskurzije: od vsakega udeleženca ekskurzije bomo učitelji spremljevalci pobrali po 18 evrov za vstopnini v Minimundus in živalski vrt plazilcev v Celovcu ter preverili, ali imajo vsi učenci veljavne potne dokumente in veljavno zdravstveno zavarovanje za tujino.
* Ob 6.30 bo odhod avtobusa izpred gasilskega doma v Zagorju.
* Sledila bo vožnja mimo Ljubljane do Ljubelja, kjer si bomo ogledali spominsko obeležje, kjer je med drugo svetovno vojno delovala podružnica nemškega nacističnega taborišča Mauthausen.
* Sledila bosta vožnja skozi ljubeljski predor ter vstop v Avstrijo na dvojezično območje, na katerem že stoletja bivata slovenska narodna skupnost in večinsko avstrijsko prebivalstvo.
* Ob 9. uri bo sledil ogled Minimundusa, ki velja za svet v malem, saj so v njem na ogled pomanjšane replike stavbnih znamenitosti z vsega sveta v merilu 1 proti 25. Med ogledom Minimundusa bo čas za malico iz nahrbtnika.
* V neposredni bližini Minimundusa si bomo ob 11. uri ogledali živalski vrt plazilcev v zaprtih zastekljenih prostorih (kač, krokodilov, aligatorjev, želv …).
* Okoli 13. ure se bomo z avtobusom odpravili proti središču Celovca, ki si ga bomo tudi ogledali (glavni trg, hiša, v kateri je bival France Prešeren), vmes načrtujemo možnost nakupa malice v restavraciji s hitro hrano McDonald’s.
* Okoli 15. ure bomo zapustili Celovec in se z avtobusom odpravili skozi ljubeljski predor proti Zagorju, kamor bomo predvidoma na ploščad pred gasilskim domom prispeli okoli 17. ure.

**Cena ekskurzije** znaša približno 37 evrov in vključuje stroške avtobusnega prevoza na relaciji Zagorje–Celovec–Zagorje ter vstopnini v Minimundus in živalski vrt plazilcev v Celovcu.

**Učenci morajo imeti s seboj veljaven osebni potni dokument (veljavno osebno izkaznico ali** **veljaven potni list), urejeno zdravstveno zavarovanje za tujino, 18 evrov gotovine za vstopnini v Minimundus in živalski vrt plazilcev, malico z napitki, dežnik ter primerna oblačila in obutev.** Kolikor si bo vaš otrok v Celovcu v restavraciji hitre hrane McDonald’s kupil prigrizek, naj ima za ta namen s seboj ustrezni znesek gotovine.

Da pa bo naša ekskurzija uspešnejša, bomo kot uvod vanjo izvedli **pripravljalno delavnico**, na kateri bodo učenci izvedeli nekaj dejstev iz zgodovine Avstrije in avstrijske Koroške, o tam živečih Slovencih in dvojezičnosti, predstavili pa bomo tudi destinacije, ki jih bomo obiskali: Minimundus, živalski vrt plazilcev in mesto Celovec.

Delavnica bo predvidoma v petek**, 23. maja 2025, od 13.30 do 14.15.** Po ekskurziji pa bomo izvedli še **evalvacijsko** **srečanje**, na katerem se bomo pogovorili o vtisih z ekskurzije, in sicer bo to srečanje predvidoma v **petek, 6. junija 2025, od 13.30 do 14.15**.

Kolikor se bo učenec udeležil omenjene ekskurzije, prosimo, da to potrdite s podpisom priložene izjave. Izjavo lahko snamete s te objave in jo natisnete, učenci pa jo lahko dobijo tudi pri učiteljih Ajdi Medvešek in Andreju Hróminu.

Prosimo, da podpisano izjavo o udeležbi na ekskurziji v Celovec vaš otrok **prinese v šolo in jo odda učitelju vodji ekskurzije Andreju Hróminu, gospe Ajdi Medvešek ali svoji razredničarki oziroma razredniku najkasneje do vključno 24. aprila 2025.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IZJAVA**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam, da se bo moj otrok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v soboto, 31. maja 2025, udeležil ekskurzije v Avstrijo na Koroško v organizaciji Osnovne šole Ivana Skvarče. V nujnih primerih lahko učitelji spremljevalci z otrokovimi starši vzpostavijo telefonski stik na telefonski številki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podpis staršev ali zakonitih skrbnikov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_